b"\n_START_ARTICLE_\nRatpenat de Bechstein\n_START_SECTION_\nDescripci\xc3\xb3\n_START_PARAGRAPH_\n\xc3\x89s un ratpenat de musell llarg i c\xc3\xb2nic i orelles clarament m\xc3\xa9s llargues que el cap, de manera que doblegades endavant sobrepassen l'extrem del musell en 8\xc2\xa0mm. El tragus, puntegut i en forma de llanceta, arriba aproximadament a la meitat del pavell\xc3\xb3 de l'orella._NEWLINE_El pelatge \xc3\xa9s for\xc3\xa7a llarg, de color marr\xc3\xb3 p\xc3\xa0l\xc2\xb7lid o marr\xc3\xb3 vermell\xc3\xb3s per la part dorsal i gris clar per la ventral. El musell \xc3\xa9s marr\xc3\xb3 vermell\xc3\xb3s, i, les orelles i el patagi, marr\xc3\xb3 gris\xc3\xb3s clar. Les cries s\xc3\xb3n de color gris clar o gris cendra._NEWLINE_Dimensions corporals: cap + cos (38 - 55\xc2\xa0mm), cua (30 -47\xc2\xa0mm), avantbra\xc3\xa7 (39 -44\xc2\xa0mm) i envergadura alar (250 -300\xc2\xa0mm)._NEWLINE_Pes: 7 - 14\xc2\xa0g.\n_START_SECTION_\nH\xc3\xa0bitat\n_START_PARAGRAPH_\nArbor\xc3\xadcola, viu principalment en boscos de muntanya. Generalment s'amaga en forats dels arbres, per\xc3\xb2 tamb\xc3\xa9 pot allotjar-se en cases, coves i avencs.\n_START_SECTION_\nCostums\n_START_PARAGRAPH_\nSurt a ca\xc3\xa7ar despr\xc3\xa9s de fer-se fosc, amb un vol lent entre 1 i 5 m d'altura, molt h\xc3\xa0bil en espais redu\xc3\xafts._NEWLINE_A l'hivern forma petits grups de tres a deu individus o b\xc3\xa9 se'l troba solitari. A l'estiu forma col\xc3\xb2nies de deu a trenta individus.\n_START_SECTION_\nEsp\xc3\xa8cies semblants\n_START_PARAGRAPH_\nEl ratpenat d'orelles dentades t\xc3\xa9 les orelles m\xc3\xa9s curtes: doblegades endavant arriben a l'extrem del musell sense sobrepassar-lo._NEWLINE_El ratpenat de bigotis \xc3\xa9s de mida m\xc3\xa9s petita (la longitud de l'avantbra\xc3\xa7 no supera els 37\xc2\xa0mm) i t\xc3\xa9 les orelles m\xc3\xa9s curtes."